**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts.Ministru kabineta 2003. gada 29.aprīļa noteikumu Nr.237 “Ārlietu ministrijas nolikums” 4.2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Politiskie aspekti.Politiskā risinājuma neesamība Sīrijā veicina vardarbību, sistemātiskus starptautisko humanitāro tiesību un cilvēktiesību pārkāpumus, ietekmē politisko, drošības un humanitāro situāciju reģionā, rada migrācijas slogu Sīrijas kaimiņvalstīm, kā arī veicina arvien lielāku patvēruma meklētāju plūsmu uz Eiropu. Starptautiskā sabiedrība strādā pie politiskā risinājuma, kā rezultātā nākamā starptautisko spēlētāju sarunu kārta Sīrijas jautājumā plānota 2016.gada 25.janvārī ANO, Ženēvā. 2016.gada 4.februāra konference “*Supporting Syria and the region*” (atbalsts Sīrijai un reģionam).Humanitārā situācija kļūst arvien dramatiskāka. Pašā Sīrijā un ārpus tās esošajās bēgļu nometnēs trūkst pirmās nepieciešamības preces. Paralēli politiskajam risinājumam, nepieciešams arī sniegt finansiālu atbalstu Sīrijas krīzē cietušajiem, t.sk. bēgļiem un pārvietotām personām. 12.janvārī ANO aģentūras ir nākušas klajā ar lūgumu piešķirt tām papildus 7,73 miljardus ASV dolāru (7,13 miljardus eiro) humanitāro operāciju finansēšanai Sīrijā un kaimiņvalstīs.2016. gada 4. februārī Londonā plānotā jau ceturtā donoru konference “*Supporting Syria and the region*” (“Atbalsts Sīrijai un reģionam”) būs būtiska starptautiskā finansiālā atbalsta nodrošināšanai. Konferences mērķi: 1) nodrošināt finansējumu līdz pat 2020.gadam; 2) līdz 2016./2017.mācību gada sākumam nodrošināt visiem bēgļu bērniem vietu skolā 3)atbalstīt bēgļu uzņemošās valstis, lai bēgļiem radītu ekonomiskās iespējas un darbavietas; 3) aizsargāt konfliktā cietušos civiliedzīvotājus, t.sk. rūpējoties par veselības aprūpi un izglītību tiem, kas palikuši Sīrijā. Konference būs kā diskusiju forums ilgtermiņa stratēģijai, lai tiktu galā ar šo humanitāro krīzi. Atbalsts nepieciešams gan Sīrijā dzīvojošajiem, gan bēgļu nometnēs dzīvojošajiem sīriešiem, gan kaimiņvalstīm (Libāna, Jordānija, Turcija, Ēģipte), uz kurām bēgļu gaitās devušies vairāk nekā 4,3 miljoni sīriešu.Humanitārā situācija.Četros Sīrijas konflikta gados dzīvības zaudējuši vairāk nekā 250 000 cilvēku. Situācija turpina pasliktināties: 13,5 miljoniem cilvēku ir nepieciešama humanitārā palīdzība, 6,5 miljoni ir bijuši spiesti pamest savas mājas. Pastāv nopietnas bažas par 4,5 miljonu cilvēku situāciju, kuri atrodas aplenktajās un grūti pieejamās teritorijās. Sīrijā turpinās nopietni starptautisko humanitāro tiesību un cilvēktiesību pārkāpumi. Humānās palīdzības piegādes Sīrijā turpina apgrūtināt uzbrukumi apdzīvotajām vietām, vērojama medicīniskās palīdzības sniegšanas neitralitātes nerespektēšana, kaimiņvalstu ieviestie administratīvie šķēršļi, kas ierobežo bēgļu pārvietošanos, kā arī finansējuma trūkums. Aptuveni 400,000 civiliedzīvotāju ir pilnībā izolēti no pārtikas un medicīnas līdzekļu piegādes.**Ņemot vērā situāciju Sīrijā, kā arī migrācijas plūsmu uz Eiropu, nepieciešams piešķirt 50 000 eiro lielu finansējumu no budžeta programmas „Līdzekļi neparedzētiem gadījumiem”.**Latvijas sniegtais atbalsts Sīrijas bēgļiem:2015.gadā Latvijas iemaksa **50 000 EUR** apmērā veikta ES Reģionālajā ieguldījumu fondā reaģēšanai uz krīzi Sīrijā (“Madad” fonds), **50 000 EUR** apmērā Pasaules Pārtikas programmas fondā ar mērķprogrammu Sīrijas bēgļu atbalstam reģionā, kā arī **50 000 EUR** apmērā Kuveitā ANO un Kuveitas organizētajā donoru konferencē „Kuveita III” ANO Augstā komisāra bēgļu jautājumos Reģionālā reaģēšanas plāna palīdzības fondā.**2013. g.** Latvijas iemaksa **50 000 EUR** apmērā veikta ANO Augstā komisāra bēgļu jautājumos Reģionālā reaģēšanas plāna palīdzības fondā. **2012. g.** Latvijas iemaksa **43 000 EUR** (30 221 LVL)apmērā veikta ANO Humānās palīdzības koordinācijas centra Sīrijas ārkārtas palīdzības fondā.**Latvijai ir nepieciešams sniegt finansiālu atbalstu līdz 4.februāra konferencei Londonā, veicot iemaksu 50 000 eiro apmērā Apvienoto Nāciju Organizācijas Augstā komisāra bēgļu jautājumos Reģionālā reaģēšanas plāna palīdzības fondā Sīrijas bēgļiem (*UN High Commissioner for Refugees – UNHCR*). Tādējādi Latvija demonstrēs solidaritāti ar Sīrijas krīzē cietušajiem un apliecinās atbildīgas valsts tēlu Eiropas Savienības un starptautisko organizāciju ietvaros.** |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (eiro) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 50 000 | 0 | 0 | 0 |
| 2.1. valsts pamatbudžets | 0 | 50 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -50 000 | 0 | 0 | 0 |
| 3.1. valsts pamatbudžets | 0 | -50 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 50 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Iemaksa 50 000 eiro apmērā Apvienoto Nāciju Organizācijas Augstā komisāra bēgļu jautājumos Reģionālā reaģēšanas plāna palīdzības fondā Sīrijas bēgļiem (UN High Commissioner for Refugees – UNHCR).** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 50 000 eiro apmērā sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav. |

Projekta II, IV, V un VI sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

14.01.2016. 9:54

996

Sintija Lejniece

Tuvo Austrumu un Āfrikas valstu nodaļas vecākā referente

Tālr. 67015971, fakss 67282882

e-pasts: sintija.lejniece@mfa.gov.lv